Archer (Fate/stay night)

Archer merupakan watak fiksyen daripada sebuah novel visual dan siri anime Jepun Fate/stay night oleh TYPE-MOON.
Dia merupakan seorang Servant kepada salah satu protagonis utama siri ini, iaitu Rin Tōsaka. Di atas kecuaian Rin, penyeruan Archer tidak lengkap. Akibatnya, dia tidak mengingati memori kehidupannya mahupun identitinya sendiri. Archer bersikap sinis, namun disebalik sikapnya ini terdapat suatu personaliti penuh kompleks yang akan terdedah sepanjang kisah Fate/stay night. Meskipun terlatih dengan senjata-senjata jarak jauh, dia juga mampu bertarung menggunakan senjata jarak dekat (mêlée). Archer menganggap idealisme Shirō Emiya lemah dan penuh delusi, dan mempercayai bahawa mentaliti Shirō untuk "menyelamatkan semua orang" sebagai sesuatu yang naif dan mustahil.
Seiyū watak Archer ialah Junichi Suwabe dan pelakon suara latar bahasa Inggerisnya ialah Liam O'Brien.

Identiti Sebenar

Identiti sebenar Archer ialah Shirō Emiya yang dewasa, watak utama Fate/stay night. Dia  pada akhir perang Holy Grail kelima merupakan pemenangnya, dan seorang jelmaan hidup "Wira Keadilan". Takhta Wira-wira, yang mengekalkan roh-roh semua Roh Epik, wujud diluar setiap garisan masa konvensional, justeru Archer boleh diseru dari mana-mana garisan masa tercatat dalam sejarah.  Tangkal yang digunakan Rin sebagai pemangkin untuk menyeru Archer adalah tangkal yang sama yang digunakannya untuk menyelamatkan nyawa Shirō.
Sejarahnya berbeza jika dibandingkan dengan diri Shirō dari mana-mana senario dalam Fate/stay night, tetapi ia adalah paling serupa dengan Shirō dalam senario Fate. Archer kekal sebagai bekas Master kepada Saber, tetapi tidak mustahil jika Avalon, salah satu Noble Phantasm Saber, tidak pernah dikeluarkan daripda tubuhnya. Archer mengambil berat tentang Illyasviel von Einzbern, and kegagalannya menghentikan kematian Ilya setahun selepas tamatnya perang itu merupakan melapetaka yang paling dikesalinya. Pada suatu masa dalam kehidupannya dalam masa depan, Archer mendapati dirinya tidak mampu untuk menyelamatkan kehidupan beberapa ratus orang. Lalu, untuk mengubah takdir ini, dia membuat satu perjanjian dengan dunia, di mana sebagai bahan tukaran untuk satu keajaiban untuk berlaku, dia diwajibkan untuk berkhidmat sebagai seorang Roh Epik. Kemudian, salah satu daripada mereka yang diubah takdirnya menggunakan Archer sebagai mangsa politikal, melaksanakan Archer di bawah tuduhan-tuduhan jenayah perang untuk keganasan dan kemusnahan liar.       
Sepanjang kerjaya Archer sebagai seorang Hero Epik, dia berjuang bersama-sama keraguan yang serupa dengan ayahnya, Kiritsugu; di mana jika satu nyawa diselamatkan, satu lagi harus ditinggalkan mati. Selepas bertempur dalam pelbagai pertarungan yang akan datang, dia berasa gerun apabila mendapati dirinya membunuh mereka yang bersalah dan tidak bersalah tanpa mendatangkan sebarang perbezaan atau keperluan. Tanpa diketahuinya, diri Shirō dahulu yang sentiasa berfikiran positif menyedari akan kesimpulan pesimistik yang telah dielakkannya selama ini, di mana percubaan untuk menyelamatkan setiap nyawa manusia adalah tidak berguna, kerana seharusnya terdapat beberapa nyawa yang perlu dikorbankan untuk menyelamatkan yang lain. Mengakui akan konsep ini mengecewakan Archer, kerana kepercayaan ini telah mengkhianatinya dan menjatuhkan tujuan dedikasinya untuk melindungi manusia.     
Penuh dengan hati yang kecewa, pahit, dan marah, Archer bergantung pada harapan kecil di mana dia akan diseru kembali sebagai seorang Servant dalam perang Holy Grail yang kelima, di atas alasan untuk membunuh diri remajanya dan menyebabkan paradoks masa. Archer fikir menerusi cara ini dia boleh melepaskan Shirō daripada derita yang akan diharunginya apabila dia sedar akan kepalsuan idealnya.
Dalam senario Unlimited Blade Works, Archer menyatakan bahawa tiada gunanya jika dia membunuh Shirō, kerana Archer sendiri dan Shirō telah menjadi dua individu yang sangat ketara perbezaannya untuk dikatakan serupa, dan kematian Shirō tidak akan membebaskan Archer daripada kutukan abadinya. Tetapi dia tetap meneruskan tentangannya terhadap Shirō supaya dia boleh "melepaskan" kekecewaannya.

Peranan

Sepanjang perang kelima Holy Grail, Archer bersikap kasar, pesimistik, dan apatetik kepada setiap seorang yang berkomunikasi dengannya, termasuklah Tuannya sendiri, Rin. Kadang-kala, Archer juga seringkali memberontak meskipun bersikap tenang melakukannya. Disebabkan kelakuannya ini, Rin terpaksa menggunakan satu daripada tiga Mantra Perintahnya untuk memaksa Archer mendengar arahannya; sihir ini cukup sukar untuk ditentangi Archer. Meskipun dia tidak menghiraukan dirinya dalam perang itu (Shirō), dan sering memberontak dan kelihatan berlagak, dia mengambil berat tentang mereka yang  dikenalinya, lebih-lebih lagi Ilya, Rin dan Saber. Archer gagal mengingati identiti sebenarnya dari awal siri ini akibat kesilapan penyeruan yang dilakukan Rin, tetapi dia tetap melupakan Shirō dan mengambil berat tentang Rin dan Ilya.   
Dalam senario Fate, Archer awal-awal lagi telah dicederakan dengan parah oleh Saber, dan dia tidak bertarung sehingga dia diseru Rin untuk melambatkan Berserker supaya Tuannya, Shirō dan Saber sempat melarikan diri daripada musuhnya. Meskipun masih cedera, Archer mampu bertarung setaraf dengan Berserker dan membunuhnya sebanyak enam kali sebelum dirinya terbunuh. Dalam siri anime Fate/stay night, Fate Project telah menulis semula babak pertarungan Archer dan Berserker ini dengan mempamerkan Marmar Realiti Archer, Unlimited Blade Works, meskipun dia sekadar berjaya membunuh musuhnya sebanyak lima kali. 
Dalam senario Unlimited Blade Works, peranan Archer diutamakan dan wataknya sebagai watak antagonis utama dibentangkan kepada para pemain dengan lebih meluas. Peluangnya untuk membunuh Shirō muncul disebabkan dua kejadian: Saber gagal mencederakannya apabila Archer dan Tuannya menuju ke rumah Shirō selepas Saber diseru (yang merupakan titik pembahagian di antara senario Fate dan Unlimited Blade Works), dan disebabkan kematian Rider yang awal oleh Caster dan Tuannya. Kedua-dua kejadian ini telah menghapuskan keadaan yang memaksa Saber untuk menggunakan Mananya yang terhad menerusi Excalibur, menggalakkan Rin untuk meninggalkan Archer untuk berlawan dengan Berserker secara solo. 
Saber hampir dibunuh oleh Berserker; namun, Archer menggantikan tempatnya, tetapi tidak sanggup merisikokan nyawa Ilya, lalu dia mengelakkan pertarungan bersama Berserker secara langsung. Apabila tiba peluangnya, Archer mencipta sebuah kebakaran besar untuk mengalih perhatian Berserker supaya mereka yang lain mampu melarikan diri masing-masing. Selepas Taiga dan Saber diculik oleh Caster, Archer mengkhianati Rin dan bersekutu dengan Caster; semasa Shirō dan Rin menceroboh gereja Kirei di mana Caster berada, Archer dihalang oleh lancer. Dia kemudiannya mengkhianati dan menyerang hendap Caster dan Tuannya, yang berakhir dengan kematian mereka. Lalu, Archer memerangkap Rin, Shirō dan Saber di dalam dunia maya Unlimited Blade Works; di bawah kepayahan menggunakan Excalibur yang akan membawa padah kepada dirinya, Saber tidak mempunyai pilihan dan buntu. Situasi ini akhirnya diwakili oleh dua pihak yang menentang sesama sendiri, iaitu Shirō dan Archer sendiri. Pertarungan ini mula-mula dikuasai oleh Archer, namun jatuh ke tangan Shirō selepas Servant itu diingatkan tentang dedikasi dirinya terhadap idealnya setelah menyaksikan keazaman dan kecekalan yang dipamerkan Shirō. Archer kemudiannya lenyap selepas melindungi Shirō daripada serangan Gilgamesh yang mengejut. Dia kemudiannya muncul kembali pada akhir-akhir senario itu untuk mengalahkan Gilgamesh, yang lemah dan diperangkap Shirō. Selepas berbicara dengan Rin, Archer hilang kembali dengan sebuah senyuman yang terukir di bibirnya, penuh keyakinan dan berpuas akan pilihan yang telah dipilih dirinya itu.
Akhirnya, dalam senario Heaven's Feel, Archer meninggalkan hasratnya untuk membunuh Shirō selepas dia mendapati perkara yang mencemarkan Holy Grail perang itu. Juga, Shirō sendiri telah meninggalkan ideal kehidupannya untuk minatnya menyelamatkan nyawa Sakura. Archer dicederakan apabila menentang True Assassin, Black Saber, dan "The Shadow", tetapi dia kekal bernyawa sehingga dia "memberi" Shirō tangan kirinya, yang kehilangan lengannya dalam pertarungan yang sama. Shirō kemudiannya menggunakan tangan kiri Archer dalam pertarungan menentang Black Berserker, Dark Saber dan Kirei, dan juga untuk menyurih Pedang Permata Zelretch.